Mare (Halab muhofazasi). Mare ( "Māriʿ", mahalliy talaffuzi "Mēreʿ"), shuningdek Marea, Suriya shimoli-gʻarbida, Halab muhofazasi shimolida joylashgan shaharcha. Mare Azaz okrugining Mare nohiyasi tarkiniga kirgan eng katta shaharcha va nohiyaning maʼmuriy markazi hisoblanadi. Shaharcha Halab shahridan 25 km shimolda joylashgan. 2004-yilgi maʼlumotlarga koʻra, shaharcha aholisi kishini tashkil qilgan. Gʻarbda Shayx Issa va Tell Rifaat, shimoli-gʻarbda Azaz, shimoli-sharqda Dabiq, janubi-sharqda al-Bob, janubda esa Maarat Umm Havsh va Herbel bilan chegaradosh. Suriya fuqarolar urushi. Mare shaharchasiga Bashar Asad hukumatiga qarshi qoʻzgʻolon taʼsir koʻrsatdi. 2012-yil avgust oyida shaharchada muxolifatdagi Ozod Suriya armiyasining Ibn Valid brigadasi tashkil etilgan. Mare operatsiyalar xonasi ham shaharcha atrofida joylashgan edi. 2015-yil yanvar oyida Mare Islomiy front nazorati ostiga oʻtdi. Biroq, 2015-yilning boshlarida shaharcha yaqinidagi Dabiq shaharchasini qoʻlga kiritgan Iroq va Shom islom davlati (ISHID) Mare shaharchasiga xavf sola boshladi. ISHID hududi chegarasiga yaqin joylashgan eng yirik shaharlardan biri Mare ISHID 2016-yilning may oyigacha bir qator kichik hujumlar orqali egallashga uringan muhim strategik ahamiyatga ega joy hisoblanadi. 2016-yil fevralda Rossiya aviazarbalari kurdlarning YPG qurolli guruhlari hujumiga yoʻl ochib berdi. Buning natijasida, aholining mutlaq koʻpchiligi isyonchilar nazoratidagi boshqa hududlarga qochishga yoki Turkiya chegarasini kesib oʻtishga majbur boʻldi. 2016-yil avgust oyida Mare Ozod Suriya armiyasi nazoratiga oʻtgani xabar qilingan. 2016-yil sentyabr oyidagi Dabiq hujumi IShID frontini orqaga surib, shaharchaga bevosita tahdid solib turgan xavfni bartaraf etdi.